बहादुरगढ़. इंदौर की एक कंपनी के खाते से ऑनलाइन 1.91 करोड़ रुपए की ठगी के सनसनीखेज मामले में सोमवार को बड़ा खुलासा हुआ है। आरोपियों ने एक्सिस बैंक के अलावा एनएन रोड स्थित यूनियन बैंक की शाखा में भी 40 लाख रुपए ट्रांसफर किए थे, जिन्हें खाता फ्रीज होने से पहले ही निकाल लिए जाने की बात कही जा रही है। यानी महाकाली फूड्स प्रा. लि के खाते से 80 लाख रुपए बहादुरगढ़ के खातों में ट्रांसफर किए गए थे। बैंक अधिकारियों ने रुपए ट्रांसफर होने की हामी तो भरी है, लेकिन कितने रुपए किसने और कब निकाले इस बारे में कोई स्पष्ट जवाब नहीं दिया जा रहा।
यूनियन बैंक की इस ब्रांच में एमके टेली कनेक्ट के नाम से अकाउंट खोला गया था। इतना ही नहीं एमके टेली कनेक्ट का एक खाता दिल्ली के ओखला स्थित येस बैंक की ब्रांच में भी है और इसमें भी 9 लाख रुपए का ट्रांजेक्शन किया गया था यानी पूरे प्रकरण में बहादुरगढ़ का भी कोई शख्स शामिल हो सकता है।
मैंने 20 दिन पहले ही ज्वाइन किया है। कस्टमर्स की प्राइवेसी हमारी प्राथमिकता है। संबंधित प्रतिष्ठित कस्टमर है और उसके खाते के बारे में कोई भी जानकारी नहीं दी सकती। इस अकाउंट में कब कितना ट्रांजेक्शन हुआ, मैं यह भी नहीं बता सकता। -सागर सुमन टाक, मैनेजर, यूनियन बैंक
नहीं पता खाता में कैसे आए पैसे
इसी बीच एक्सिस बैंक के खाताधारक ने बैंक अधिकारियों को लिखित में सूचित किया है कि उसे नहीं पता कि इतनी बड़ी धनराशि उसके अकाउंट में कहां से आई। इसलिए जहां से यह राशि आई है, उसे वापस वहीं पहुंचा दिया जाए। फिलहाल बैंक अधिकारियों ने खाताधारक की रिक्वेस्ट लेकर अपने पास रख ली है।
hin_Deva hin_Deva hin_Deva hin_Deva hin_Deva